cyanic-selkie/wikianc huggingface dataset:
कीटविज्ञान
परिचय
अनेक सामाजिक कीटों का कुल बड़ा होता है। रानी मधुमक्खी में प्रति दिन 4,000 अंडे देने की क्षमता होती है और बसंत ऋ तु में एक छत्ते में 40,000 से 50,000 तक मक्खियाँ होती हैं। चीटियों की बड़ी बस्ती में 5,00,000 चींटियां पाई जाती हैं। एक टिड्डी दल में तो लाखों, करोड़ों की संख्या रहती है। एक प्रतिवेदन के अनुसार किसी टिड्डी दल के आक्रमण के समय 15,000 एकड़ भूमि में कीट फैल गए थे और इतने विस्तृत क्षेत्र की फसल सात या आठ घंटों में चट कर गए थे।
मादा कीट प्राय: बड़ी संख्या में अंडे देती है और अंडे अद्भुत ढंग से सुरक्षित रहते हैं। अधिकांश कीटों का जीवनचक्र छोटा होता है। बहुसंख्यक कीट एक साल में वयस्क हो जाते हैं और कितनों की तो एक ऋ तु में ही अनेक पीढ़ियाँ तैयार हो जाती हैं। कुछ कीटों में अनिषेकजनन (Parthenogenesis) होता है। सेसिडोमिडी (Cecidomyidae) में अनिषेकजनन की एक अनूठी विधि है जिसे पीडोजेनेसिस (Paedogenesis) कहते हैं।
साधारण कीट छोटे होते हैं, पर बड़े बड़े कीट भी पाए जाते हैं। सबसे बड़ा जीवित कीट इरिबस एग्रीपीना (Erebus agrippina) है। यह एक प्रकार का शलभ (Moth) है। यह ब्राज़ील में पाया जाता है। इसके पंख का फैलाव ग्यारह इंच होता है।
कीट विज्ञान की कई शाखाएँ हैं, जिनमें आर्थिक (Economic) कीटविज्ञान प्रमुख शाखाओं में से एक है। इसके अंतर्गत लाभकर और हानिकारक कीटों का अध्ययन आता है। इसमें कीटों का नियंत्रण, उनकी संख्या में कमी करना, विरल क्षतिकर्ता जातियों का विलोपण, लाभदायक कीटों का विस्तार और सुंदर एवं निर्दोष कीटों का अधिमूल्यन (appreciation) सम्मिलित हैं। 6,40,000 कीट जातियों में से 10,000 जातियाँ ही क्षति पहुँचानेवाली हैं। कुछ कीड़े विनाशकारी हैं। इनका नियंत्रण परमावश्यक होते हुए भी प्राय: कठिन और खर्चीला होता हैं।
आर्थिक कीटविज्ञान के कई भाग हैं, यथा :(क)- विनाशकारी कीटों की पहचान, (ख)- जातियों के स्वभाव का अध्ययन, जिससे उनके जीवनचक्र का कोई भेद या रहस्य ज्ञात हो सके;(ग)- नियंत्रण विधि का निर्धारण एवं (घ)- उपलब्ध ज्ञान के फल का उत्पादकों और कृषकों में प्रसार।
बहुत से कीट मानव रोगों के प्राथमिक अथवा माध्यमिक पोषक (host) या वाहक का काम करते हैं। अनेक प्रकार के जीवाणुओं, जैसे प्रोटोज़ोआ (Protozoa), केंचुए (Nematodas) और विषाणुओं (Viruses) इत्यादि का प्रसार कीटों द्वारा होता है। मानव रोगों में शीतज्वर (मलेरिया) अधिक गंभीर कीटजनित बीमारी है। प्लेग के विषाणु बैसिलस पेस्टिस (Bacillus pestis) का प्रसार फुदककीट (फ्ली Flea), द्वारा ही मनुष्यों, चूहों तथा अन्य कुतरनेवाले प्राणियों में होता हैं। 1914 ई. में भारत में प्लेग से 1,98,875 लोगों की मृत्यु हुई थी।
टाइफ़ाइड ज्वर बैक्टीरिया जनित बीमारी है। इसकी छूत कई प्रकार से लग सकती है। घरेलू मक्खी इस रोग का मुख्य प्रसारक समझी जाती है। अनेक प्रकार के फीताकृमि (Tapaworm) अपने जीवनेइतिहास का कुछ अंश कीटों के शरीर में व्यतीत करते हैं। अन्य अनेक रोगों का प्रसार भी कीटों द्वारा होता है।
उष्ण प्रदेशों में निद्रालु रोग (Sleeping sickness) त्सेत्सि (Tsetse) मक्खी द्वारा और फीलपाँव (Elephantisis) मच्छरों द्वारा फैलता है।
विषैले कीट
बहुत सी श्रेणियों के कीट डंक मारते हैं या त्वचा में प्रदाह उत्पन्न करते हैं। मधुमक्खी का दंश प्राय: क्षणिक होता है और गंभीर नहीं होता। संभवत: बाल्डफेसेड हार्नेट (Baldfaced hornet) और येलो जैकेट (Yellow Jacket) बहुत ही डरावने होते हैं। चींटियाँ भी डंक मारती हैं और शिकार के शरीर में सीधे फॉरमिक अम्ल प्रविष्ट कर देती है। अग्नि चींटी (Solenopsis geminata) बहुत ही कलहप्रिय होती हैं और इसका अंश भयंकर जलन उत्पन्न करता है।
डंक मारनेवाले कीट (Netting insects)
इनके शरीर पर विषैले लोम होते हैं। ये संख्या में बहुत हैं। डकधारी लोम बड़े खतरनाक होते हैं। जब वे आँख की पुतली में गड़ा दिए जाते हैं तब बड़ी जलन पैदा करते हैं।
लाभकारी कीट (Beneficial insects)
मधुमक्खियों से हम मधु तथा मोम प्राप्त करते हें। दूसरे अनेक कीट एक प्रकार का मोमी पदार्थ पैदा करते हैं, जिसे मनुष्य विभिन्न उपयोगों में लाते हैं। चाइना मोम एक प्रकार के शल्क कीट एरिसेरस पेलि (Ericerus pele) द्वारा स्रवित होता है। भारतीय लाख कीट लेसिफर, या टेकारडिया लक्का [Lacifer (Tachardia) lacca] एक प्रकार का रस स्रवित करता है, जिससे व्यावसायिक दृष्टि से उपयोगी कच्ची लाख का उत्पादन होता है। सैन होसे स्केल, (San Jos Scale) वूली ऐफिस (Woolly aphis) और अन्य कीट अच्छी मात्रा में मोम उत्पन्न करते हैं, किंतु इतनी अधिक मात्रा में नहीं कि उनका व्यावसायिक मूल्य हो। एक शल्क कीट, कोकस मैनिफेरा (Coccus manifera) खाद्योपयोगी शल्कली (फ्लेकी, Flaky) स्राव उत्पन्न करता है। कॉचिनील नामक रंजक कोकस कैक्टाइ (Coccus cacti) नामक शल्की कीट के सुखाए हुए शरीर की बुकनी से तैयार किया जाता है।
कीटोत्पन्न पदार्थों में से रेशम सर्वाधिक महत्वपूर्ण हैं। यह बहुसंख्यक सूंडियों (कैटरपिलर, Caterpillar) तथा अन्य अनेक प्रकार के कीटों एवं मकड़ियों के डिंभों (larva) द्वारा काता जाता है। बांबिक्स मोरी (Bombyx mori) के अतिरिक्त रेशम का अन्य कोई भी कीड़ा व्यावसायिक उपयोगिता का नहीं पाया गया है।
कीट माजूफल (Insects gall) से टैनिन प्राप्त होता है, जो खाल को पकाने तथा स्थायी, पक्की स्याही बनाने में काम आता है।
चिकित्सा के काम आने वाले कीट
बहुत प्रकार के कीट औषधीय गुणों के लिए प्रख्यात हैं। ब्लिस्टर बीटल (Blister beetle) के शरीर से कैंथराइडिन (Cantharidin) निकाला जाता है। अन्य अनेक विभिन्न जातियों के कीटों से भी कैंथेराइडिन प्राप्त होता है, किंतु भारत की मिलाब्रिस सिकोरी (Mylabris cichorii) जाति अन्य सभी जातियों की अपेक्षा दुगुना उत्पादन करती है। एक विशेष औषधि ऐल्कोहल की सहायता से एपिस (Apis) नामक मक्खियों के शरीर से निष्कर्षित होती है। गलित ऊतकों एवं घावों में वर्तमान बैक्टीरियों को साफ करने के लिये बूल्फार्टिया (Wolfahrtia) के मैगॉट (Maggot) का उपयोग उदस्फोभृंग (Blister beetle) होता है। यह कोलिआप्टॅरा गण का कीट है।
कीट परागण
फलों के परागण में कीट बहुत ही उपयोगी सिद्ध हुए हैं। बहुत से पुष्पों में तो पराग का स्थानांतरण सरल होता है, किंतु कुछ पुष्पों का विकास इस प्रकार होता है कि कीट आकर्षित होकर उनके पास जाएँ, अथवा कीट का विकास इस प्रकार होता है कि उसे पुष्पों से पराग लेने में सुभीता हो। स्मारना के अंजीर की वृद्धि के लिये ब्लास्टोफ़ागा (Blastophaga) कीट आवश्यक है।
गायक कीट
अनेक कीट अपने पंखों को पैर से रगड़कर, झिल्लियों अथवा पंखों को कंपित कर, या किसी अन्य प्रकार से ध्वनि पैदा करते हैं। प्रश्न उठता है कि क्या इस प्रकार की ध्वनि को संगीत कहा जाए ? कीट विज्ञानवेत्ता इसे झंकार (सॉनिफ़िकेशन sonification), या स्ट्रिडयलेशन (stridulation) अथवा अव्यक्त उच्चारण (फ़ोनेशन phonation) कहते हैं। जापान में सिकाड़ा (Cicada) और झींगुर (Crickets) पिंजड़े में रखे जाते हैं और उनकी झंकार आनंदकर समझी जाती है।
कला और कीट
अलंकारों एवं चित्रों में मॉरफोस (Morphos) तितली के चमकीले नीले पंखों के टुकड़ों का व्यवहार होता है। ये रंग फीके नहीं पड़ते। अमरीका के रेड इंडियन अपनी हस्तकला में चिड़ियों के पंखों के स्थान पर कीड़ों के टुकड़े लगाते थे। इक्वेडर के जिवारो (Jivaros) व्यूप्रेस्टिड भृंग (Burprestid beetles) के हरे, चमकीले, पंख, एलिट्रा (Elytra) से कर्णफूल बनाते हैं। अनेक जातियाँ वस्त्रों पर कीटों से बने बेल बूटे अर्थात्‌ मोटिफ का भी उपयोग करती हैं। स्काराह (Scarah) मिस्र का बहुत लोकप्रिय कीट था और मिस्रियों के सूर्यदेव, खेपेरा (Khepera) का प्रतिरूप माना जाता था। ग्रीस में बहुत से सिक्कों पर मधुमक्खी का चित्र पाया जाता है। जापानी कला में प्राय: इनरॉस (inros), नटसुके (netsukes-बटन सदृश एक प्रकार का जापानी आभूषण), हाथीदाँत की नक्काशी, हरितमणि (यशब jade), पन्ना, लकड़ी इत्यादि पर कीटों का उपयोग बहुधा होता है। वस्तुत: कला की कदाचित्‌ ही कोई शाखा हो जिसमें किसी-न-किसी रूप में कीटा का प्रदर्शन न होता हो।
रूपांतरण (मेटामार्फोसिस Metamorphosis)
अधिकतर कीटों के अंडों से निकलनेवाले डिंभों की आकृति पूर्ण कीट से बहुत भिन्न होती है। डिंभ से प्यूपा और प्यूपा के वयस्क बनने की परिवर्तन श्रृंखला को रूपांतरण कहते हैं। केवल कुछ वर्गों और बहुत कम जातियों को छोड़कर रूपांतरण सभी कीटों के जीवन की एक प्रमुख विशेषता है। रूपांतरण के तीन आधारभूत सिद्धांत हैं: वृद्धि, भेदीकरण तथा प्रजनन। वृद्धि डिंभ और निंफ से, भेदीकरण प्यूपा अथवा रूपांतरण से, तथा प्रजनन वयस्क से संबंधित होते हैं।
कीट के जीवन में विकासकाल भी होता है, जो अन्य कालों से स्पष्ट तथा भिन्न होता है। इन्हें अवस्थाएँ कहते हैं। पूर्ण रूपांतरणवाले कीटों में अंडें की अवस्था, प्यूपावस्था और वयस्क अवस्था होती हैं। ये अवस्थाएं फिर इन्स्टारों (Instars) में बँटी हैं, जिनकी विशेषता मुखों में होती हैं। डिंभावस्था में प्रत्येक बार के निर्मोचन (Moult) अथवा नए रूप के बनने पर, उनकी आकृति में स्पष्ट परिवर्तन होता है। परिवर्तन प्राय: एक इन्स्टार (रूप) से प्रारंभ होकर बाद के इन्स्टार में पूरा होता है। एक रूप से दूसरे रूप के अंतराल में भी अंतर होता है। डिंभ प्रत्येक रूप के काल में भोजन आत्मसात्‌ करता है, किंतु प्रत्यक्ष वृद्धि पुरानी डिंभावस्था के निर्मोचन के बाद ही होती है। वयस्क अवस्था में रंगविकास होता है और कीट प्रौढ़ होता है। आकृति और रचना के परिवर्तन के साथ-साथ उसके भोजन और स्वभाव में भी परिवर्तन होता है। कीट के स्वभावपरिवर्तन और भोजनपरिवर्तन में घना संबंध है। लेपिडॉप्टरा (Lepidoetra) के अधिकतर डिंभ वनस्पतिभोजी होते हैं, किंतु वयस्क मकरंद (नेक्टर nectar) चूसते हैं या निराहार रहते हैं। शिशु हाइमेनॉप्टरा (Hymenoptera) विभिन्न प्रकार के भोजन पर पलते हैं। शिशु दीमक लकड़ी, मुँह से उगला हुआ या मलाशय से निकला हुआ पदार्थ, विसर्जित त्वचा और लार इत्यादि खाते हैं। निंफ पहले पहल लार, तब उदरीय भोजन और अंत में लकड़ी खाते हैं।
निर्मोचन (मोलिंटग Moulting)
अन्य प्राणियों की भाँति कीट में वृद्धि क्रमिक एवं लगातार नहीं होती। डिंभ अथवा शिशु (निंफ Nymph) भोजन करता है और बढ़ता है। फलस्वरूप इसकी त्वचा क्युटिकुला (Cuticula) बहुत जोर से तन जाती है। इस बीच पुरानी त्वचा के नीचे एक नई त्वचा तैयार हो जाती है। नई और पुरानी त्वचा के बीच निर्मोचन द्रव (मोल्‌ंटग फ्लूइड moulting fluid) उत्पन्न होता है, जो पुरानी त्वचा को घुला देता है और उसे शरीर से अलग करने में सहायक होता है। यथोचित समय पर सिर के समीप पृष्ठभाग में त्वचा फट जाती है और कीट अपनी पुरानी त्वचा से रेंगकर बाहर चला आता है। त्वग्मोचन के पश्चात्‌ नई त्वचा शीघ्र ही कड़ी पड़ जाती है। रंग निखर जाता है और कीट दूसरी बार भोजन करने पर वृद्धि के लिए तैयार हो जाता है। इस क्रिया को त्वग्मोचन (Ecdysis) कहते हैं। पुरानी त्वचा को, जो अलग हो जाती है, निर्मोक (एग्ज्यूबिई Exuviae) कहते हैं। त्वग्मोचन के बीच के काल को स्टैडियम (Stadium) और इस अवस्था के कीट को इन्स्टार कहते हैं।
त्वग्मोचन की क्रिया बहुत ही सूक्ष्म होती है और इस समय का कीट प्राय: निष्क्रिय, असहाय और किसी प्रकार की क्षति के प्रति तीव्र अनुभूतिशील होता है।
कीटव्यवहार
कीटव्यवहार की तीन श्रेणियाँ, (1) आवर्तना (Tropism), (2) सहजवृत्ति (Instinct) और (3) मेधा (Intelligence) हैं :
आवर्तना (Tropism)
कीटों पर वातावरण का लगातार प्रभाव पड़ता है। इसके प्रति वे प्रत्यक्ष अथवा परोक्ष रूप से संवेदनशील होते हैं। इन संवेदनाओं की अभिक्रिया को आवर्तना अथवा ट्रॉपोटैक्सेज़ (Tropotaxes), कहते हैं। आवर्तना कदाचित्‌ ही व्यक्तिश: होती है। किसी प्रकार के रसायन के प्रति कीटों की अभिक्रिया को रासायनिक आवर्तना (Chemotropism), स्पर्शसंवेदना के प्रति स्पर्शावर्तना (थिग्मॉट्रोपिज्म, Thigmotropism), जलधारक के प्रति स्रावावर्तना (रीऑट्रोपिज्म, Rheotropism), जल के प्रति जलावर्तना (हाइड्रॉट्रोपिज्म Hydotropism), विद्युद्धाराओं के प्रति अनिलावर्तना (ऐनिमॉट्रापिज्म, Anemotropism), गुरुत्वाकर्षण के प्रति भूम्यावर्तना (जिऑट्रापिज्म, Geotropism), प्रकाश के प्रति प्रकाशावर्तना (फोटॉट्रोपज्म), उष्णता के प्रति तापावर्तना (थरमॉट्रोपिज्म Thermotropism) कहलाती है।
सहजवृति
किसी जीव का एक या अनेक संवेदनाओं के प्रति संवेदनशील होना सहजवृत्ति कहलाता है। सहजवृत्तिवाली क्रियाओं के अंतर्गत नियामक परिवर्ती क्रियाएं (कोऑरडिनेटेड, रिफ्ल़ेक्सेज़ Coordinated reflexes) और आवर्तन की जटिल श्रृंखलाएं होती हैं। भारत के पियरिस ब्रैसिकी (Pieris brassiace) के स्वभाव की अपरिवर्तनीयता इसका एक उदाहरण है। मार्च में कुछ कीट (पियरिस ब्रैसिकी) हिमालय के पार्श्व में उड़ते पाए गए थे। अप्रैल के अंत में प्रति मिनट हजारों की संख्या में हिमाच्छादित शिखर की दिशा में, जहां वे निश्यच ही मृत्यु को प्राप्त हुए होंगे, ये उड़ रहे थे। कोई समझ नहीं पाता कि कौन सी शक्ति इन तितलियों को विनाश की ओर प्रेरित करती हैं। वस्तुत: उन्हें इस सर्वनाश का पूर्वाभास नहीं होता। उसी प्रकार देशांतरण करती हुई टिड्डियाँ किसी प्रकार के अवरोध की परवाह नहीं करतीं। निष्कर्ष यह है कि कीट अपने को असाधरण दशा के अनुकूल बनाने में अयोग्य होते हैं।
मेधा (इंटेलिजेंस Intelligence)
यद्यपि कीट कुछ कृत्यों अथवा छायाचित्रों को याद रखनेवाले प्रतीत होते हैं, किंतु वे स्वेच्छा से पुन: स्मरण करने में असमर्थ होते हैं। अतएव उनमें तर्क अथवा समझने की क्षमता नहीं होती।
कीटसंघ तथा सामाजिक कीट
कीटसंघ किसी एक विशेष जाति का या जातियों का हो सकता है। इस प्रकार का साथ निष्क्रिय अथवा सक्रिय और कीटजीवन के कुछ ही अंशों तक, अथवा पूरे जीवन भर, चल सकता है।
(क) निष्क्रिय कीटसंघ-बहुधा तरंग, ज्वार भाटा अथवा हवा के प्रवाह के साथ कीट बड़ी संख्या में किसी स्थान पर इकट्ठा हो जाते हैं। इस प्रकार का जमाव प्राय: कुछ जातियों के कीटों के लिए विनाशकारी हो सकता है, किंतु दूसरे प्राणियों के लिए भोजन के रूप में लाभदायक होता है।
(ख) सक्रिय साहचर्य-भोजन, मैथुन, निद्रा, दलीय उड़ान, स्थानांतरण, ग्रीष्मकालीन निष्क्रियता (एस्टिवेशन Estivation) अथवा शीतकालीन निष्क्रियता (हाइबर्नेशन Hibernation), छोटे अथवा बड़े दल में कीटों के एकत्र होने के कारण हो सकते हैं। जो कीट किसी संघ अथवा समाज में रहते हैं, पर वास्तव में सामाजिक नहीं है, यूथचर (ग्रिगेरियस gregarious), कहलाते हैं।
(ग) ग्रीष्मनिष्क्रिय अथवा शीतनिष्क्रिय साहचर्य-बहुत से कारण, जैसे सुरक्षित स्थान का चुनाव, कीटों, जैसे इंद्रगोप (लेडी बर्ड बीटल, सिरेटोमेगिला मैकुलाटा Ceratomegilla maculata), को ग्रीष्मनिश्ष्क्रिय होने, प्यूपा बनने अथवा निष्क्रियता के लिये बाध्य करते हैं। विभिन्न समूहों में एकत्र होने (Congregation) के स्वभाव में भिन्नता होती है।
(घ) रक्षात्मक समूहन (प्रोटेक्टिव ऐग्रिगेशन Protective aggregation)-अपने समूहगत स्वभाव के कारण कीट संभवत: परोजीवियों शिकारी शत्रुओं और प्रतिकूल ऋ तुओं से सुरक्षित रहते हैं। शीत निष्क्रिय कीटों, जैसे घूर्णभृंग (Whirligig beetle) पर यह बात विशेष रूप से लागू होती है।
लेपिडॉप्टरा (Lepidoptera) गण की 1. तितली (Butterfly) और 2. शलभ: (Moth) डिप्टरा (Diptera) गण की 3. मक्खी (House fly) तथा 4. मच्छर (Mosquito) साइफ़ोनेप्टरा (Siphoneptera) गण का 5. पिस्सू (flea) हाइमेनॉप्टरा (Hymenoptera) गण की मधुमक्खी: 6. श्रमिक, 7. रानी तथा 8. पुंमधुप और इसी गण की 9. ततैया (Wasp) तथा 10. चींटी।
(ड़) प्रवाजी समूहन (Migrating aggregation)-कीट बहुधा बहुत्‌ समूहों में देशांतर गमन करते हैं। प्रोसेशन मॉथ (Cnetho campa (Bombyx) processione) का, जो वंजु (Oak) वृक्ष पर निर्वाह करता है, रात्रिप्र्व्राजन तथा चारा एकत्रित करनेवाली एवं सैन्य दल बाँधकर चलनेवाली चीटियाँ इसके उत्तम उदाहरण हैं।
(च) झुंड में उड़नेवाला समूह (स्वार्मिंग ऐग्रिगेशन Swarming aggregation)-दल या झुंड बनाकर कीटों के चलने को स्वार्म कहते हैं। वास्तविक झुंड बनाकर उड़ने की आदत मैथुन से संबंधित होती है। मधुमक्खी, चींटी और दीमक की उड़ान इसके सामान्य उदाहरण हैं।
(छ) शयन समूह (स्लीपिंग ऐग्रिग्‌ेशन Sleeping aggregation)-बहुधा कीट अपनी सक्रियता बंद कर देते हैं और सोने लगते हैं। क्षीरपाद (मिल्क वीड Milk wed) तितलियाँ अपने वार्षिक स्थानांतरण के समय सोने के लिये एकत्रित होती हैं।
(ज) पृथक्करण (डिस्सोसिएशन Dissociation)-कीटों की कुछ जातियाँ विभिन्न कारणों से पृथक्‌ होने के लिये बाध्य होती हैं। शिकारी कीट, पेंटाटॉमिडी (Pentatomidae) रेडुवाइडी (Reduviidae) तथा फाइमैटिडी (Phymatidae) की अपेक्षाकृत बहुत बड़ी संख्या अंडों से उत्पन्न होती हैं और जन्म के पश्चात्‌ शीघ्र ही भोजन की खोज में बिखर जाती हैं, क्योंकि एक ही स्थान पर भोजन का अभाव होता है
(झ) सामाजिक समूहन-वे कीट जो संगठित समूहों अथवा ऐसे वासस्थानों में रहते हैं, जहाँ श्रम का विभाजन होता है और श्रमिक कीट शिशु कीटों कों भोजन प्रदान करते हैं, सामाजिक कीट कहलाते हैं। उनकी सामान्य तथा सार्वलौकिक विशेषताएँ ये हैं: अपेक्षाकृत बड़ी आबादी, सहयोग, श्रमविभाजन, साधारणतया: पाथेय का उत्तरोत्तर संग्रह, अपत्यस्नेह, चबाए भोजन का विनियम (ट्रॉफैलैक्सिस trophallaxis), किसी-किसी में दल बनाकर उड़ान करना और न्यूनाधिक परिष्कृत नीड़ का निर्माण। प्रत्यक्ष रूप से पूर्णत: रूपांतरण करनेवाले कीटों का, जैसे चींटियों, मधुमक्खियों गुंजमधुमक्खियों (बंबुल बीज Bumble bees) पत्रततैयों (पेपर वास्प Paper Wasps) आदि का स्वाभाव सामाजिक होता है। क्रमिक रूपांतरण करनेवाले कुछ कीटों में भी, जैसे आइसॉप्टरा (Isoptera) तथा डरमॉप्टरा (Dermoptera) में, सामाजिक आदतें होती हैं। एंबाइडाइना (Embiidiena) तथा स्कैराबीइडी (Scarabaeidae) अपने शिशुओं का ध्यान रखते हैं और प्रारंभिक अवस्था के ही सामाजिक या उपसामाजिक कहे जाते हैं।
(ट) एकांतप्रिय कीट (सॉलिटरी इंसेक्ट्स Solitary Insects) -इनकी आदतें स्वतंत्र भोजन प्राप्त करनेवाले और सामाजिक जीवन व्यतीत करनेवाले कीटों के मध्य की होती हैं। यह स्वभाव मुख्यत: मधुमक्खियों और बर्रों में पाया जाता है, यद्यपि अन्य जातियाँ भी इससे वंचित नहीं हैं।
(ठ) मृतोपजीवी अथवा भंगी कीट (साप्रॉफागस इंसेक्ट Saprophagous Insects)-अल्पपोषक तत्वोंवाले, अनुपयोगी पदार्थों का उपयोग करने में समर्थ, आहारनाल के अतिरिक्त, भंगीकीटों के स्वभाव में कोई विशेष परिवर्तन नहीं होती। भंगीकीट मुख्यत: थाइसान्यूरा (Thysanura), कोलेंबाला (Collembola), ब्लैटिडी (Blattidae) तथा निम्न क्षेणी के कोलिऑप्टरा (Coleoptera) तथा डिप्टरा (Diptera) में पाए जाते हैं।
(ड) शिकारी कीट (प्रेडाटर्स Predators)-ये दूसरे प्राणियों के ऊपर जीवननिर्वाह करते हैं। शिकारी कीटों की विशेषता है कि वे किसी पोषक पर अस्थायी रूप से स्थित रहते है क्योंकि वे एक के बाद दूसरे पोषक अपनाते हैं और कभी-कभी तो सेकड़ों का भक्षण कर डालते हैं। ऑर्थोप्टरा (Orthoptera) गण का मैंटिडी (Mantidae) परिवार, न्यूरॉप्टरा (Newroptera) के डिंभ ओडोनाटा (Odonata) के निमज्जक तथा प्लीकॉप्टरा (Plecoptera), बहुसंख्यक हेटिरॉप्टरा (Heteroptera) और हाइमेनॉप्टरा (Hymenoptera) शिकारी जातियों के अंतर्गत आते हैं।
परोपजीवी (Parasites)
वे जातियाँ हैं जो दूसरे प्राणियों से, बिना उन्हें मारे, अपना भोजन प्राप्त करती हैं और प्राय: केवल एक ही पोषक पर आक्रमण करती हैं। जूँ इस समूह का अच्छा उदाहरण है।
अर्धपरोपजीवी (पैरासाइटाइड, Parasitoids)
परोपजीवी और शिकारी दोनों के मध्य के स्वभाव कीट अर्धपरोपजीवी कहलाते हैं। पहले तो यह परोपजीवी रहता है और पोषक के मर्मस्थल को छोड़ता चलता है, बाद में यह शिकारी बन जाता है और पोषक का भक्षण कर जाता है। इस प्रकार के अर्धपरोपजीवी प्रचुर संख्या में डिप्टारा तथा हाइमेनॉप्टरा वर्ग में मिलते हैं।
लहू के दो रंग (1979 फ़िल्म)
लहू के दो रंग 1979 में बनी हिन्दी भाषा की फिल्म है। इसका निर्देशन महेश भट्ट ने किया और विनोद खन्ना, हेलन, डैनी डेन्जोंगपा, शबाना आज़मी, रंजीत और प्रेमा नारायण ने अभिनय किया। फिल्म के संगीत और बोल क्रमशः बप्पी लहरी और फारूक क़ैसर द्वारा हैं।
कीटविज्ञान
कीट तथा पौधों का संबंध
पौधे तथा कीटों का संबंध पारस्परिक हो सकता हैं। इसमें पौधे या कीट में से लाभान्वित हो सकता है। कीटों में अधिकांश स्वतंत्र रूप से भोजन करनेवाले होते हैं। कुछ तो भूमि के अंदर निवास करनेवाले और अन्य जलीय होते हैं, किंतु सभी पोषक के बाह्य भाग का ही भोजन करते हैं और विचरण करने के लिए स्वतंत्र होते हैं। जो कीट विस्तृत या कम विस्तृत क्षेत्रों से भोजन प्राप्त करते हैं वे खाद्यान्वेषक (Forager) या शिकारी हैं। सभी वर्ग के कीटों में भोजन करने की स्वतंत्र आदतें होती हैं। कुछ चूसक होते हैं और कुछ चबानेवाले। टिड्डे (Grasshoppers) जून बीट्ल (June beetles), कट वर्म (Cut worms) आर्मी वर्म (Army worms) ऐपुल्‌ टेंट (Apple tent), टी कैटरपिलर (Tea caterpillar), वेब वर्म (Web worms) और लीफ बीटल (Leaf beetles) खाद्यान्वेषी जीव हैं। वे बहुधा झुंड में मिलाकर कार्य करते हैं और प्रत्यक्ष क्षति पहुँचाते हैं। अन्य जातियाँ, जैसे पॉलिफीमस (Polyphemus) के डिंभ अधिकतर अकेले ही खाते हैं।
लहू के दो रंग (1979 फ़िल्म)
फिल्म की कहानी, पटकथा और संवाद सूरज सनिम ने लिखे हैं। फिल्म को बॉक्स ऑफिस पर "हिट" का दर्जा दिया गया था।
कीटविज्ञान
पत्तों में सुरंग बनानेवाले कीट
इस जाति के डिंभ (लार्वा) अस्थायी रूप से अथवा जीवनपर्यंत पत्तों के बाह्य त्वचीय दो स्तरों के बीच निवास करते और पोषित होते हैं। कोलिऑप्टरा (Coleoptera) लेपिडॉप्टरा (Lepidopdera), डिप्टरा तथा हाइमेनॉप्टरा गण के कीटों में पत्तों में सुरंग बनाने की आदत है।
हरिपुर महतोलिया, हल्द्वानी तहसील
हरिपुर महतोलिया, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कीटविज्ञान
पत्तों में सुरंग बनानेवाले कीट
पत्तों को लपेटनेवाले कीड़े-कीट के ऐसे डिंभों द्वारा पत्ते कुडंलाकार बनाए जाते हैं। ये डिंभ रेशम कातते हैं, जो पत्ते को मोड़ने अथवा लपेटने के लिये प्रयुक्त होता है। यह आदत अधिकांश लेपीडॉक्टरा वर्ग में पाई जाती है।
लहू के दो रंग (1979 फ़िल्म)
संक्षेप
शमशेर सिंह (विनोद खन्ना) अंग्रेजों से लड़ने के लिए सुभाष चंद्र बोस के नेतृत्व वाली भारतीय सेना का हिस्सा है। हांगकांग में उसे पकड़ने के लिए जब अंग्रेज पीछे होते हैं, उसे सूज़ी (हेलन) द्वारा बचाया गया और मदद की गई। उसके प्यार में पड़कर सूज़ी शमशेर के बच्चे के साथ गर्भवती हो जाती है। लेकिन वह शमशेर को भारत वापस जाने की अनुमति देती है और उसे और उसके बच्चे को भारत ले जाने के लिए वापस आने को कहती है। भारत में, शमशेर पहले से ही लाडजो (इन्द्रानी मुखर्जी) से शादी कर चुका है। इन दोनों का एक बेटा है जिसका नाम राज है।
कीटविज्ञान
द्रुस्फोट (Gall) कीट
पौधे में द्रुस्फोट के मुख्य वाहक कीट और किलनियाँ है। कोलिऑप्टरा, लेपिडॉप्टरा, होमॉप्टरा, थाइसेनॉप्टरा, डिप्टरा और लेपिडॉप्टरा गणों के कीटो में यह आदत होती है।
लहू के दो रंग (1979 फ़िल्म)
संक्षेप
शमशेर के दोस्त शंकर (रंजीत) ने मैक (मैक मोहन) की मदद से उन सभी को धोखा दिया और शमशेर को मार डाला। लेकिन मैक भी शंकर को धोखा देता है और लूटे गए सोने को शंकर को बताए बिना कहीं छिपा देता है।
कीटविज्ञान
बेधक (Boring) कीट
पौधे, प्राणी तथा भूमि आदि अनेक पदार्थों में कीट छेद करते है। पूर्ण रूपांतरित तथा हन्विकायुक्त मुखांग वाले कीटों में मुख्यत: छेद करने की आदत होती है। कालिऑप्टरा, लेपिडॉप्टरा, डिप्टरा और हाइरेनॉप्टरा वर्गों के अतंर्गत बेधक कीट पाए जाते हैं।hai
लहू के दो रंग (1979 फ़िल्म)
संक्षेप
बरसों बाद शमशेर का बेटा राज सिंह (विनोद खन्ना) भी पुलिस बल में शामिल हो जाता है और इंस्पेक्टर बन जाता है। वह अब अपने पिता के हत्यारों को खोजने में रुचि रखता है। मैक, जो अपनी कैद का समय पूरा करता है, रिहा हो जाता है। उसको शंकर द्वारा पकड़ लिया जाता है। शंकर ने अब अपना नाम देवी दयाल रख लिया है। मैक, देवी दयाल को खुलासा करता है कि सोना एक कार में दफन है जो एक गहरी झील के तल पर है। सोने को निकालने के लिए, वे उत्कृष्ट गोताखोर सूरज (डैनी डेन्जोंगपा) को काम पर रखता है। सूरज शमशेर और सूज़ी का नाजायज़ बेटा है और इस बात से नाराज़ है कि उसकी माँ सूज़ी को शमशेर ने कैसे धोखा दिया और कैसे वह उन्हें लाने के लिए कभी नहीं लौटा।
कीटविज्ञान
आंतर्भौम (Subterranean) कीट
ये अपना आंशिक या पूर्ण जीवन भूमि में मिट्टी के नीचे व्यतीत करते हैं। जापानी भृंग (Japanese Bettle) अपने जीवन के ग्यारह महीने अंडे, डिंभ और प्यूपावस्था में भूमि के नीचे व्यतीत करते हैं और भोजन तथा मैथुन के निमित्त कुछ समय के लिए बाहर निकलते हैं; तदुपरांत अंडे देने के लिए पुन: भूमि के नीचे चले जाते हैं। दूसरी ओर लेपिडॉप्टरा (Lepidoptera) प्यूपावस्था में कुछ ही समय के लिए भूमि में प्रवेश करते हैं। पृथ्वी के भीतर रहनेवाले अधिकांश कीट अपने जीवनेतिहास का कुछ अंश अंडे, डिंभ, निंफ, प्यूपा, अथवा वयस्क के रूप में जमीन के भीतर व्यतीत करते हैं। भूमि के नीचे एक या अनेक अवस्थाएँ व्यतीत करते हैं। अधिकांश वर्गों में जमीन के भीतर रहने की आदत होती हैं।
लहू के दो रंग (1979 फ़िल्म)
संक्षेप
हत्या के एक मामले को सुलझाने की अपनी खोज पर, राज दार्जिलिंग जाता है, जहाँ वह रोमा (शबाना आज़मी) से मिलता है और उससे प्यार कर बैठता है। सूरज भी अपनी नये काम के लिये दार्जिलिंग में हैं, जिसे देवी दयाल ने उसे दिया है। सूरज को भी रोमा से प्यार हो जाता है, लेकिन वह उसे बताने में बहुत संकोच करता है। रोमा, राज को बताती है कि किस तरह उसकी माँ को देवी दयाल ने ड्रग्स का आदी बना दिया था। घटनाओं की एक श्रृंखला सभी रहस्यों को उजागर करती है और राज और सूरज अपने पिता की मौत का बदला लेने के लिए एकजुट होते हैं।
कीटविज्ञान
जलीय (Aquatic) कीट
वे जातियाँ हैं जो अधिक या कम जल से संबंधित होती हैं। हेलोबेटिस (Halobates) जीनस के वाटर स्ट्राइडर, जेराइडी (Gerridae), यथार्थ में छिछले जलीय हैं। प्राय: जलीय कीटसमूहों में उष्ण स्त्रोतवासी कीट पाए जाते हैं।
खोल निर्माता (Case-making) कीट
कीट की आंरभिक जीवनावस्था अर्थात्‌ अंडे, डिंभ तथा प्यूपा की अवस्था, प्राय: खोल में बंद होती हैं। थाइसान्यूरा कोलेंबोला (Thysanura Collembola) तथा ऑर्थोप्टरा (Orthoptera) के अतिरिक्ति लगभग सभी वर्गों के कीटों में, खोल बनाने की आदत होती हैं।
सक्रियता का स्थगन
विश्राम के प्राय: दो रूप होते हैं : शारीरिक विकास का रुकना, जिसे डायापॉज (Diapause) कहते हैं और सक्रियता का रूकना, जिसे किनेटोपॉज (Kinetopause) कहते हैं। कीटजीवन की किसी भी अवस्था में शारीरिक विकास रुक सकता हैं, किंतु संभवत: अंडे और प्यूपा अवस्था में यह रुकना बिलकुल स्पष्ट होता हैं। किनेटोपॉज कई प्रकार से हो सकता है, जैसे विश्राम, निद्रा, मूर्छा, ग्रीष्मकालीन निष्क्रियता, शीतकालीन निष्क्रियता और मृत्यु।
सीसाकेत प्रान्त
नामोत्पत्ति
"सीसाकेत" थाई भाषा में संस्कृत के "श्री सहकेश" पर आधारित है।
गोपीनाथ मंदिर, वृंदावन
गोपी नाथ जी मन्दिर वृंदावन में स्थित एक वैष्णव संप्रदाय का मंदिर है। इसकी निर्माण तिथि अज्ञात है। इसका मूल निर्माण कछवाहा ठाकुरों की शेखावत शाखा के संस्थापक के पौत्र रायसिल ने करवाया था। बाद में १८२१ में नन्दकुमार घोष नामक एक बंगाली कायस्थ ने नया मन्दिर बनवाया। इस मंदिर की निर्माण शैली मदनमोहन मन्दिर से शिल्प में मिलती जुलती है।
गोवा पुलिस
गोवा पुलिस भारत में गोवा राज्य के लिए कानून प्रवर्तन एजेंसी है।
संगठनात्मक संरचना
गोवा पुलिस गृह मामलों के विभाग, गोवा सरकार के सीधे नियंत्रण में काम करती है। इसकी अध्यक्षता पुलिस महानिदेशक (डीजीपी), श्री जसपाल सिंह कर रहे हैं।
इतिहास
गोवा पुलिस की स्थापना 1966 में भारतीय सैन्य प्रशासन से नागरिक प्रशासन को गोवा पर अधिकार के हस्तांतरण के बाद की गई थी। इसने पूर्व पुर्तगाली प्रशासन के पोलिसिया डो एस्टाडो दा इंडिया (भारत राज्य पुलिस) का स्थान लिया, जिसे 1961 में भारत द्वारा गोवा के विलय के बाद भंग कर दिया गया था।
1946 तक, पुर्तगाली भारत में पुलिस सेवाएं सैन्य जेंडरमेरी फोर्स कॉर्पो डी पोलिसिया ई फिस्कलिजाकाओ दा इंडिया (सीपीएफआई, इंडिया इंस्पेक्शन एंड पुलिस कॉर्प्स) द्वारा प्रदान की जाती थीं। उस वर्ष, CPFI को नागरिक पुलिस बल Corpo de Polícia do Estado da Índia (स्टेट ऑफ़ इंडिया पुलिस कॉर्प्स) द्वारा प्रतिस्थापित किया गया था, जो पुर्तगाली सार्वजनिक सुरक्षा पुलिस के बाद तैयार किया गया था। पोलिसिया डो एस्टाडो दा इंडिया में सार्वजनिक सुरक्षा, न्यायपालिका पुलिस, ट्रांजिट पुलिस, प्रशासनिक पुलिस और नागरिक पहचान शाखाएं शामिल थीं।
इस वाहिनी के अलावा, पुर्तगाली भारत में कृषि सेवाओं की निर्भरता के तहत कस्टम ब्यूरो और गार्डा रूरल (रूरल गार्ड) की निर्भरता के तहत गार्डा फिस्कल (फिस्कल गार्ड) भी मौजूद था।
सात ताल, नैनीताल
'कुमाऊँ' अंचल के सभी तालों में 'सातताल' का जो अनोखा और नैसर्गिक सौन्दर्य है, वह किसी दूसरे ताल का नहीं है। इस ताल तक पहुँचने के लिए भीमताल से ही मुख्य मार्ग है। भीमताल से 'सातताल' की दूरी केवल ४ कि॰मी॰ है। नैनीताल से सातताल २१ कि॰मी॰ की दूरी पर स्थित है। आजकल यहां के लिए एक दूसरा मार्ग माहरा गाँव से भी जाने लगा है। माहरा गाँव से सातताल केवल ७ कि॰मी॰ दूर है।
भौगोलिक स्थिति
सातताल घने वाँस वृक्षों की सघन छाया में समुद्रतल से १३७१ मीटर की ऊँचाई पर स्थित है। इसमें तीन ताल राम, सीता और लक्ष्मण ताल कहे जाते हैं। इसकी लम्बाई १९ मीटर, चौड़ाई ३१५ मीटर और गहराई १५० मीटर तक आंकी गयी है
विशेषता
इस ताल की विशेषता यह है कि लगातार सात तालों का सिलसिला इससे जुड़ा हुआ है। इसीलिए इसे 'सातताल' कहते है। नैसर्गिक सुन्दरता के लिए यह ताल जहाँ प्रसिद्ध है वहाँ मानव की कला के लिए भी विख्यात है। यही कारण है कि कुमाऊँ क्षेत्र के सभी तालों में यह ताल सर्वोत्तम है।
नौकायन
इस ताल में नौका-विहार करनेवालों को विशेष सुविधायें प्रदान की गयी है। यह ताल पर्यटन विभाग की ओर से प्रमुख सैलानी क्षेत्र घोषित किया गया है। यहाँ १० शैय्याओं वाला एक आवास गृह बनाया गया है। ताल के प्रत्येक कोने पर बैठने के लिए सुन्दर व्यवस्था कर दी गयी है। सारे ताल के आस-पास नाना प्रकार के पूल, लतायें लगायी गयी हैं। बैठने के अलावा सीढियों और सिन्दर - सुन्दर पुलों का निर्माण कर 'सातताल' को स्वर्ग जैसा ताल बनाया गया है। सचमुच यह ताल सौन्दर्य की दृष्टि से सर्वोपरि है। यहाँ पर नौकुचिया देवी का मन्दिर है।
अमेरिका के डॉ॰ स्टेनले को भी यह स्थान बहुत प्रिय लगा। वे यहाँ पर अपनी ओर से एक 'वन विहार'का संचालन कर वन के पशि पक्षियों का संरक्षम करते हैं। उनका यहाँ एक आश्रम है, जहाँ बैठकर वे प्रकृति के विभिन्न अंगों का निरीक्षण, परीक्षण और संरक्षण करते हैं।
(मान्यता)- इस क्षेत्र में प्रचलित एक जनश्रुति के कारण नल दमयंती ताल में मछलियां नहीं पकड़ी जाती। इसके पांच कोने है। इस झील की आकृति 'अश्वखुर' के समान है जिसकी गहराई 19 मीटर है।
आमिर ख़ान (मुक्केबाज़)
आमिर इक़बाल ख़ान (जन्म: 8 दिसंबर 1986) पाकिस्तानी मूल के ब्रितानवी पेशेवर मुक्केबाज़ हैं। वह दो बार विश्व चैंपियन और मौजूदा डब्ल्यू०बी०ए सुपर वेलटर वेट चैंपियन हैं।
निजी जीवन
ख़ान बोल्टन, ब्रितानिया में पैदा हुए। वह ब्रितानवी-पाकिस्तानी परिवार से संबंध रखते हैं। उनके परिवार का संबंध कहूटा, रावलपिंडी, पाकिस्तान से है। वह जोइया राजपूत उपजाति के हैं। अंग्रेज़ी के अलावा ख़ान पंजाबी और उर्दू ज़बान भी बोलते हैं। उन्होंने अपनी प्रारंभिक शिक्षा बोल्टन के स्कूल से प्राप्त की।
बॉम्बे राज्य
बॉम्बे राज्य भारत का एक पूर्व राज्य था। इसे १ मई, १९६० में विभाजित कर गुजरात और महाराष्ट्र बना दिया गया था।
इंग्लैंड क्रिकेट टीम का श्रीलंका दौरा 2011-12
इंग्लैंड क्रिकेट टीम ने 26 मार्च से 7 अप्रैल 2012 तक श्रीलंका का दौरा किया। इस दौरे में श्रीलंका और इंग्लैंड के बीच दो टेस्ट शामिल थे। दूसरे टेस्ट में इंग्लैंड की जीत के साथ, उन्होंने विश्व टेस्ट रैंकिंग में अपना शीर्ष स्थान बरकरार रखा।
माय स्पाई
माय स्पाई 2020 की अमेरिकी एक्शन कॉमेडी फिल्म है, जो पीटर सेगल द्वारा निर्देशित है, जो जॉन और एरिक होएबर द्वारा लिखी गई है, और डेव ब्यूटिस्टा, क्लो कोलमैन, क्रिस्टन शाल और केन जियोंग ने अभिनय किया है। फिल्म एक सीआईए एजेंट का अनुसरण करती है जिसे अपने परिवार की सुरक्षा के लिए एक युवा लड़की को देखना चाहिए।
मेरा स्पाई 9 जनवरी, 2020 को ऑस्ट्रेलिया में और 13 मार्च, 2020 को यूनाइटेड किंगडम में जारी किया गया था और 17 अप्रैल, 2020 को संयुक्त राज्य अमेरिका में एसटीएक्स फिल्म्स द्वारा जारी किया जाना है ।
परिसर
माई स्पाई एक कठोर सैनिक की कहानी बताती है जो सीआईए के गुर्गों की सूक्ष्मताओं से तालमेल बैठा रही है और खुद को एक परिवार की 9 वर्षीय लड़की की दया पर पाती है कि वह और उसका तकनीकी समर्थन अंडरओवर में सर्वेक्षण कर रहा है। CIA का मानना है कि परिवार को एक खतरनाक हथियार डीलर हो सकता है, जो 9 वर्षीय लड़की का चाचा है।
उत्पादन
5 अक्टूबर, 2017 को, यह बताया गया कि एसटीएक्स एंटरटेनमेंट ने डेव ब्यूटिस्टा अभिनीत एक तत्कालीन अनटाइटल्ड एक्शन-कॉमेडी फिल्म विकसित करने के लिए एक सौदे को अंतिम रूप दिया था। बॉतिस्ता से यह उम्मीद भी की गई कि वह फिल्म का निर्माण करें, जोनाथन मीस्नर के साथ, ड्रू साइमन ने स्टूडियो के लिए प्रोजेक्ट की देखरेख की।
30 जुलाई, 2018 को यह घोषणा की गई थी कि योजना बनाई श्रृंखला की पहली फिल्म, शीर्षक वाली मेरी जासूसी, द्वारा निर्देशित किया जाएगा पीटर सहगल एक पटकथा जॉन और एरिक Hoeber द्वारा लिखित से। अक्टूबर 2018 में, यह घोषणा की गई थी कि केन जोंग, परीसा फिट्ज-हेनले, क्लो कोलमैन और क्रिस्टन शाल फिल्म के कलाकारों में शामिल हो गए थे। आगे यह घोषणा की गई कि सहगल, क्रिस बेंडर, जेक वेनर, और गिगी प्रित्जकर फिल्म के लिए निर्माता के रूप में काम करेंगे, जो कि होएबर्स, माइकल फ्लिन, राचेल शेन और एड्रियन अल्परोविच कार्यकारी निर्माताओं की सेवा करेंगे और स्टेसी कैलाबेरी के रूप में काम करेंगे। एक सह निर्माता। इसके अतिरिक्त, यह बताया गया कि MWM स्टूडियो ने फिल्म को एक अतिरिक्त उत्पादन कंपनी के रूप में शामिल किया था।
फिल्म की मुख्य फोटोग्राफी 15 अक्टूबर, 2018 को टोरंटो, ओंटारियो, कनाडा में शुरू हुई और 30 नवंबर, 2018 को संपन्न हुई।
रिलीज़
यह फिल्म मूल रूप से 23 अगस्त, 2019, को रिलीज़ हुई थी, लेकिन इसे जुलाई 2019 में STX एंटरटेनमेंट के रिलीज़ शेड्यूल से खींच लिया गया था। उसके बाद एक जनवरी रिलीज़ के लिए सेट किया गया और स्थानांतरित होने के बाद, इसे फिल्म उद्योग पर 2019-20 कोरोनवायरस महामारी के प्रभाव के कारण 7 मार्च (इसकी निर्धारित मार्च 13 रिलीज़ से एक सप्ताह पहले) से 17 अप्रैल तक फिर से वापस धकेल दिया गया।
इसे 9 जनवरी, 2020 को ऑस्ट्रेलिया में रिलीज़ किया गया था। ग्रेट ब्रिटेन में COVID-19 महामारी के बावजूद, फिल्म को बिना किसी परिवर्तन के 13 मार्च, 2020 को यूके में रिलीज़ किया गया था।
रिसेप्शन
एग्रीगेटर रॉटन टोमाटोज़ की समीक्षा पर, फिल्म ने 5.08 / 10 के औसत स्कोर के साथ 34 समीक्षाओं के आधार पर 53% की अनुमोदन रेटिंग रखी है। वेबसाइट के आलोचकों की आम सहमति में लिखा है: " मेरे जासूस ने करिश्माई एक्शन स्टार में डेव बॉतिस्ता से मुलाकात की, जो प्यारा बच्चा है। ' मेटाक्रिटिक ने पांच आलोचकों के आधार पर फिल्म को 100 में से 45 के औसत अंक का भारित औसत स्कोर दिया, जो "मिश्रित या औसत समीक्षाओं" को दर्शाता है।
सनडभीडा, भिकियासैण तहसील
सनडभीडा, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मिस यूनीवर्स 2007
मिस यूनीवर्स 2007 मिस यूनीवर्स का ५६वाँ संस्करण था जिसे जापान की रियो मोरी ने जीता। यह मेक्सिको की राजधानी मेक्सिको सिटी में संपन्न समारोह में दिया गया।
साइरस महान
फारस के साइरस द्वितीय ( c. 600-530 ईसा पूर्व ; पुरानी फरसी भाषा में : कूरुश),  अचमेनिद साम्राज्य के संस्थापक थे जो पहला फ़ारसी साम्राज्य था। इन्हें प्रायः महान साइरस नाम से जाना जाता है और यूनानी इन्हें बड़ा साइरस भी कहते हैं।  उनके शासनकाल में, अचमेनिद साम्राज्य ने प्राचीन निकट पूर्व के सभी पिछले सभ्य राज्यों को आत्मसात कर लिया, बड़े पैमाने पर राज्य का विस्तार किया और अंततः अधिकांश पश्चिमी एशिया और मध्य एशिया के अधिकांश हिस्से पर विजय प्राप्त की। साइरस द्वारा निर्मित यह साम्राज्य विश्व का अब तक का सबसे बड़ा साम्राज्य था जो पश्चिम में भूमध्य सागर और हेलस्पोंट से लेकर पूर्व में सिंधु नदी तक फैला हुआ था। अपने विस्तर के चरम अवस्था में अचमेनिद साम्राज्य बाल्कन ( पूर्वी बुल्गारिया - पेओनिया और थ्रेस - मैसेडोनिया ) के कुछ हिस्सों और पश्चिम में दक्षिण पूर्व यूरोप में पूर्व में सिंधु घाटी तक फैला हुआ था।
कुस्रू (साइरस) का राज्य कोई तीस वर्ष तक चला। मध्य साम्राज्य की विजय के बाद लिडियन साम्राज्य पर अधिकार और अंततः नव-बेबीलोनियन साम्राज्य की विजय के साथ इस साम्राज्य ने अपनी जड़ें जमा लीं। साइरस ने मध्य एशिया में भी एक विजय अभियान चलाया था। साइरस ने मिस्र को जीतने का यत्न नहीं किया, और कहा जाता है कि दिसंबर 530 ईसा पूर्व में सीर दरिया में एक युद्ध में उसकी मृत्यु हुई थी। जबकि ज़ेनोफ़ोन ने दावा किया है कि साइरस युद्ध में नहीं मरे और फिर से पर्सेपोलिस की एकेमेनिड औपचारिक राजधानी में लौट आए। साइरस की मृत्यु के बाद उसका बेटा कैंबिस द्वितीय राज बना। कैंबिस का शासनकाल छोटा रहा जिसमें वह मिस्र, नूबिया और साइरेनिका को जीतने में सफल रहा।
राजेश्वरी गोयल
राजेश्वरी रामेश्वर गोयल (जन्म; १५, दिसम्बर १९८१, ओराई, उत्तरप्रदेश, भारत) एक भारतीय महिला क्रिकेट खिलाड़ी है। ये भारतीय महिला टीम के लिए एक दिवसीय अंतरराष्ट्रीय क्रिकेट खेला करती है। यह दाहिने हाथ बल्लेबाजी एयर दाहिने ही हाथ से ऑफ़ ब्रेक गेंदबाजी करती है। इन्होंने पाँच वनडे मैच खेले है जिसमें तीन विकेट भी लिए हैं।
बंबई प्रेसीडेंसी
बंबई प्रेसीडेंसी  ब्रिटिश भारत का एक पूर्व-प्रान्त था। इसकी स्थापना १७वीं शताब्दी में हुई थी। इसे १८४३ से १९३६ तक 'बॉम्बे और सिन्ध' तथा 'बॉम्बे प्रोविन्स' कहा जाता था। इसका मुख्यालय मुम्बई था। अपने सबसे बड़े आकार में इस प्रेसिडेन्सी के अन्तर्गत कोंकण, वर्तमान महाराष्ट्र के नासिक तथा पुणे मण्डल, वर्तमान गुजरात के अहमदाबाद, आणन्द, भरूच गांधीनगर, खेड़ा, पंचमहल और सूरत जिले, वर्तमान कर्नाटक के बगलकोट, बेलागवी, बीजापुर, धारवाड़, गडग, हावेरी तथा उत्तर कन्नडा जिले, पाकिस्तान का वर्तमान सिन्ध प्रान्त, तथा यमन का अडेन कॉलोनी आते थे।
अपनी सबसे बड़ी सीमा पर, बॉम्बे प्रेसिडेंसी में गुजरात के वर्तमान दो राज्य, पश्चिमी राज्य के पश्चिमी दो तिहाई, कोंकण, देश और कंदेश, और उत्तर-पश्चिमी कर्नाटक राज्य शामिल थे; इसमें पाकिस्तान के सिंध प्रांत (1847-19 35) और यमन में एडन (1839-1939) भी शामिल थे।. प्रेसीडेंसी के जिलों और प्रांत सीधे ब्रिटिश शासन के अधीन थे, जबकि मूल या रियासतों का आंतरिक प्रशासन स्थानीय शासकों के हाथों में था। हालांकि, राष्ट्रपति ने राजनीतिक एजेंसियों के माध्यम से उनके साथ रियासतों और ब्रिटिश संबंधों की रक्षा में कामयाब रहे। बंगाल प्रेसिडेंसी और मद्रास प्रेसिडेंसी के साथ बॉम्बे प्रेसिडेंसी ब्रिटिश शक्ति के तीन प्रमुख केंद्र थे।.
एरोबिक व्यायाम
एरोबिक्स शारीरिक व्यायाम का एक रूप है जो फिटनेस के सभी तत्वों (लचीलापन, मांसपेशियों की ताकत और कार्डियो-वैस्कुलर फिटनेस) में सुधार के लक्ष्य के साथ लयबद्ध एरोबिक व्यायाम को स्ट्रेचिंग और ताकत प्रशिक्षण दिनचर्या के साथ जोड़ता है।  यह आमतौर पर संगीत के लिए किया जाता है और एक प्रशिक्षक (फिटनेस पेशेवर) के नेतृत्व में समूह सेटिंग में अभ्यास किया जा सकता है, हालांकि इसे एकल और संगीत संगत के बिना किया जा सकता है। बीमारी को रोकने और शारीरिक फिटनेस को बढ़ावा देने के लक्ष्य के साथ, चिकित्सक विभिन्न दिनचर्या करते हैं जिसमें कई अलग-अलग नृत्य जैसे व्यायाम शामिल हैं। औपचारिक एरोबिक्स कक्षाओं को तीव्रता और जटिलता के विभिन्न स्तरों में विभाजित किया गया है और इसमें पांच घटक होंगे: वार्म-अप (5-10 मिनट), कार्डियोवस्कुलर कंडीशनिंग (25-30 मिनट), मांसपेशियों की ताकत और कंडीशनिंग (10-15 मिनट), कूल-  नीचे (5-8 मिनट) और खिंचाव और लचीलापन (5-8 मिनट)।  एरोबिक्स कक्षाएं प्रतिभागियों को उनके फिटनेस स्तर के अनुसार उनकी भागीदारी के स्तर का चयन करने की अनुमति दे सकती हैं।  कई जिम विभिन्न प्रकार की एरोबिक कक्षाएं प्रदान करते हैं।  प्रत्येक वर्ग को एक निश्चित स्तर के अनुभव के लिए डिज़ाइन किया गया है और एक प्रमाणित प्रशिक्षक द्वारा उनके विशेष वर्ग से संबंधित एक विशेष क्षेत्र के साथ पढ़ाया जाता है।
वस्तु एवं सेवा कर (भारत)
वस्तु एवं सेवा कर (संक्षेप मे: व॰से॰क॰ या जीएसटी GST, Goods and Services Tax) भारत में १ जुलाई २०१७ से लागू एक महत्वपूर्ण अप्रत्यक्ष कर व्यवस्था है जिसे सरकार व कई अर्थशास्त्रियों द्वारा इसे स्वतंत्रता के पश्चात् सबसे बड़ा आर्थिक सुधार बताया है। इसके लागू होने से केन्द्र सरकार एवम् विभिन्न राज्य सरकारों द्वारा भिन्न भिन्न दरों पर लगाए जा रहे विभिन्न करों को हटाकर पूरे देश के लिए एक ही अप्रत्‍यक्ष कर प्रणाली लागू हो गयी है। इस कर व्यवस्था को लागू करने के लिए भारतीय संविधान में संशोधन किया गया था।
वस्तु एवं सेवा कर, वस्तु एवं सेवा कर परिषद द्वारा संचालित है। भारत के वित्त मंत्री इसके अध्यक्ष होते हैं। जीएसटी के तहत, वस्तुओं और सेवाओं को निम्न दरों पर लगाया जाता है, 0%, 5%, 12%, 18% और,28% (5 TYPES) । मोटे कीमती और अर्ध कीमती पत्थरों पर 0.25% की एक विशेष दर तथा सोने पर 3% की दर है।
इस कर के अनेक अच्छे परिणाम आये हैं जिसमें से एक यह है कि एक राज्य से दूसरे राज्य में आवागमन का समय बीस प्रतिशत कम हो गया है। अप्रैल २०२३ में जीएसटी का संग्रहण 187,035 करोड़ रुपए तक पहुँच गया है।
कर की प्रकृति
जीएसटी एक मूल्य वर्धित कर है जो कि विनिर्माता से लेकर उपभोक्‍ता तक वस्‍तुओं और सेवाओं की आपूर्ति पर एक एकल कर है। प्रत्‍येक चरण पर भुगतान किये गये इनपुट करों का लाभ मूल्‍य संवर्धन के बाद के चरण में उपलब्‍ध होगा जो प्रत्‍येक चरण में मूल्‍य संवर्धन पर जीएसटी को आवश्‍यक रूप से एक कर बना देता है। अंतिम उपभोक्‍ताओं को इस प्रकार आपूर्ति श्रृंखला में अंतिम डीलर द्वारा लगाया गया जीएसटी ही वहन करना होगा। इससे पिछले चरणों के सभी मुनाफे समाप्‍त हो जायेंगे।
चुंगी, सेंट्रल सेल्स टैक्स (सीएसटी), राज्य स्तर के सेल्स टैक्स या वैट, एंट्री टैक्स, लॉटरी टैक्स, स्टैंप ड्यूटी, टेलिकॉम लाइसेंस फी, टर्नओवर टैक्स, बिजली के इस्तेमाल या बिक्री पर लगने वाले टैक्स, सामान के ट्रांसपोटेर्शन पर लगने वाले टैक्स इत्यादि अनेकों करों के स्थान पर अब यह एक ही कर लागू किया जा रहा है।
GST पंजीकरण प्रक्रिया
आप सरकारी पोर्टल के माध्यम से जीएसटी के लिए ऑनलाइन पंजीकरण कर सकते हैं, या आप जीएसटी सेवा केंद्र में पंजीकरण कर सकते हैं।
संभावित लाभ
वित्त मंत्रालय द्वारा जारी विज्ञप्ति के अनुसार इस व्यवस्था से निम्न लाभ संभावित हैं :
समिति
इसका सुझाव विजय केलकर समिति (2002) ने दिया था। यह कर वस्तु एवं सेवा कर परिषद् द्वारा निर्धारित किया जा रहा है जिसके अध्यक्ष केन्द्रीय वित्त (निर्मला सीतारमण) मंत्री हैं। असीम दास गुप्ता समिति ने स्वरूप दिया राज्य सभा मे असम में सबसे पहले स्वीकारकर कानून बना दिया।
दरें
जीएसटी काउंसिल ने पाँच तरह के कर निर्धारित किये हैं, ये 0,5, 12, 18 एवं 28 प्रतिशत | हालांकि बहुत सी चीजों को जीएसटी से छूट दी गई है उन वस्तुओं पर कोई भी कर नहीं लगेगा या जीएसटी नहीं लगेगा जबकि लग्जरी एवं महंगे सामान पर जीएसटी के अलावा सेस भी लगेगा। सरकार के अनुसार इसमें से 81 प्रतिशत चीजें जीएसटी  की 18 प्रतिशत की श्रेणी तक आएंगी |
आदर्श स्थिति में इस व्यवस्था में समस्त कर एक ही दर पर लगाए जाने चाहिएँ, किन्तु भारत में राज्य व केन्द्र तथा एक ही वस्तु या सेवा पर भिन्न-भिन्न राज्यों में भिन्न दरें आदि होने से प्रारम्भ में ४ दरें निर्धारित की गईं ताकि वर्तमान राजस्व में अधिक अंतर न पड़े। ये चार दरें 5%, 12‍%, 18‍% तथा 28‍% हैं।‍ आवश्यक वस्तुओं जैसे कि दूध, लस्सी, दही, शहद, फल एवं सब्जियां, आटा, बेसन, ताजा मीट, मछली, चिकन, अंडा, ब्रेड, प्रसाद, नमक, बिंदी, सिंदूर, स्टांप, न्यायिक दस्तावेज, छपी पुस्तकें, समाचार पत्र, चूड़ियाँ और हैंडलूम आदि वस्तुओं पर जीएसटी नहीं लगेगा। 40लाख से कम की वार्षिक बिक्री वाले व्यापारियों को इस कर व्यवस्था से छूट दी गई है।
वापसी
लगभग ३८ लाख नए करदाता जीएसटी में पञ्जीकृत हुए हैं। इस प्रकार कुल करदाताओं की संख्या १ करोड़ पार कर गयी है (६४ लाख करदाता पहले से पंजीकृत थे)
सन्दर्भ
https://web.archive.org/web/20190729080404/https://www.paisabazaar.com/tax/gst-rates/
थेरवाद
थेरवाद या स्थविरवाद वर्तमान काल में बौद्ध धर्म की दो प्रमुख शाखाओं में से एक है। दूसरी शाखा का नाम महायान है। थेरवाद बौद्ध धर्म भारत से आरम्भ होकर दक्षिण और दक्षिण-पूर्व की ओर बहुत से अन्य एशियाई देशों में फैल गया, जैसे कि श्रीलंका, बर्मा, कम्बोडिया, वियतनाम, थाईलैंड और लाओस। यह एक रूढ़िवादी परम्परा है, अर्थात् प्राचीन बौद्ध धर्म जैसा था, उसी मार्ग पर चलने पर बल देता है। मिथुन सिंह अम्बेडकर
थेरवाद, महायान, और भारतयान बौद्ध धर्म में अंतर
'थेरवाद' शब्द का अर्थ है 'श्रेष्ठ जनों की बात'। बौद्ध धर्म की इस शाखा में पाली भाषा में लिखे हुए प्राचीन त्रिपिटक धार्मिक ग्रंथों का पालन करने पर बल दिया जाता है। थेरवाद अनुयायियों का कहना है कि इस से वे बौद्ध धर्म को उसके मूल रूप में मानते हैं। इनके लिए तथागत बुद्ध एक महापुरुष अवश्य हैं लेकिन कोई देवता नहीं। वे उन्हें पूजते नहीं और न ही उनके धार्मिक समारोहों में बुद्ध-पूजा होती है। जहाँ महायान बौद्ध परम्पराओं में देवी-देवताओं जैसे बहुत से दिव्य जीवों को माना जाता है वहाँ थेरवाद बौद्ध परम्पराओं में ऐसी किसी हस्ती को नहीं पूजा जाता। थेरवादियों का मानना है कि हर मनुष्य को स्वयं ही निर्वाण का मार्ग ढूंढना होता है। इन समुदायों में युवकों के भिक्षुक बनने को बहुत शुभ माना जाता है और यहाँ यह रिवायत भी है कि युवक कुछ दिनों के लिए भिक्षु बनकर फिर गृहस्थ में लौट जाता है। पहले ज़माने में 'थेरवाद' को 'हीनयान शाखा' कहा जाता था, लेकिन अब बहुत विद्वान कहते हैं कि यह दोनों अलग हैं।
अनुयायी
विश्व के विभिन्न देशों के लोग थेरवाद के अनुयायी हैं, जिनमें प्रमुख ये हैं-
छोटा भीम और कृष्ण: पाटलिपुत्र- मृतकों का शहर
छोटा भीम और कृष्ण: पाटलिपुत्र- मृतकों का शहर एक भारतीय है  एनिमेटेड बच्चों की फिल्म यह छोटा भीम की तीसरी फिल्म है, जो एक भारतीय टेलीविजन कार्टून  कार्यक्रम की स्टार है।  रनिंग टाइम - 65 मिनट।
प्लॉट
फिल्म छोटा भीम और कृष्णा में कृष्ण के सुदर्शन चक्र से किरमदा की शक्तियां नष्ट हो गईं, लेकिन उनकी आत्मा जीवित रहने का प्रबंधन करती है। लेकिन उसके अंदर कोई शक्ति बहाल करने में असमर्थ है, तो किरमदा उसे [शक्ति] देने का अनुरोध करता है, जवाब में, शैतान उसे सूचित करता है कि सुदर्शन चक्र और उसे फिर से जीवित नहीं किया जा सकता है, जब तक कि 1000 लोगों की शक्ति को अवशोषित नहीं करता है  और आग में खुद को बलिदान कर देता है, जिस बिंदु पर किरमदा अपने स्वयं के रूप और शक्ति को प्राप्त कर सकती है, तब किरमदा पाटलिपुत्र में रहने वाले एक संत के शरीर में प्रवेश करती है और पाटलिपुत्र की शक्ति को अवशोषित करती है, उसे एक ज़ोंबी] प्रक्रिया में परिवर्तित करती है।  ।  उसी तरह, वह पाटलिपुत्र के कई निवासियों की शक्ति को अवशोषित करता है, जो खुद निर्मम बलिदान करता है और अपने रूप में लौट आता है।  भीम और उसके दोस्तों ने कृष्ण के साथ मिलकर आपदा को समाप्त किया।  एक कठिन लड़ाई के बाद, भीम ने अपनी कुल्हाड़ी से किरमदा पर प्रहार किया और उसे नष्ट कर दिया। जिन शक्तियों को उसने ग्रहण किया था वे मुक्त हो गईं, और लोग अपने सामान्य रूप में लौट आए।  किरमदा का भूत भागने की कोशिश करता है लेकिन वह उसे पृथ्वी से बाहर निकाल देता है।  अगले दिन, कृष्ण भीम को चिढ़ा रहे हैं कि वह छोड़ने वाला है।  भीम, यह सोचकर कि कृष्ण केवल मजाक कर रहे हैं, उन्हें कोई ध्यान नहीं देता।  हालांकि, जब वह पीछे मुड़कर देखता है, तो कृष्ण चला जाता है।  लेकिन [[मोर पंख के बारे में हवा के रूप में वे पंख के बाद चलाते हैं
विशेष प्रभाव
इस फिल्म में विशेष प्रभाव को प्रभावशाली माना गया और बच्चों और बड़े लोगों द्वारा समान रूप से प्रशंसा की गई। साक्षात्कारों के अनुसार,  लगभग 9.2 करोड़ रुपए, लगभग US $ 2 मिलियन के बराबर, विशेष प्रभावों पर खर्च किया गया था, जिससे यह फिल्म अपनी शैली की सबसे महंगी फिल्मों में से एक बन गई।
महाराष्ट्र लोकसेवा आयोग
महाराष्ट्र लोकसेवा आयोग भारतीय संविधान की रचना है जिसके द्वारा महाराष्ट्र में लोकसेवाओं के लिए प्रतिनिधियों को उनकी योग्यता व आरक्षण के आधार पर चुना जाता है। इसका मुख्यालय मुंबई में है। इसका गठन भारतीय संविधान के लेख ३१५ के अंतर्गत किया गया था ताकि महाराष्ट्र सरकार का कार्य सही तरीके से सही प्रतिनिधियों की नियुक्ति द्वारा हो सके।
राधा रमण मंदिर
राधा रमण मंदिर वृंदावन में स्थित वैष्णव संप्रदाय का एक मंदिर है। इसकी स्थापना चैतन्य महाप्रभु के भेजे छः षण्गोस्वामियों में से एक ने की थी।
महाराष्ट्र लोकसेवा आयोग
MPSC परीक्षा
एमपीएससी परीक्षा सरकार द्वारा आयोजित की जाती है। इसका कारण महाराष्ट्र में विभिन्न पदों पर व्यक्तियों की भर्ती करना है। एमपीएससी परीक्षा हर साल अंग्रेजी और मराठी माध्यम से आयोजित की जाती है।
एमपीएससी महाराष्ट्र राज्य प्रशासन में ग्रुप ए, बी और सी (एबीसी) के रिक्त पदों के लिए विभिन्न भर्ती परीक्षा आयोजित करता है।
संपूर्ण जानकारी- [https://www.marathikrupa.in/2021/12/mpsc-full-form-in-marathi.html Mpsc full form in Marathi| एमपीएससी म्हणजे काय? MPSC information in Marathi]
ताडोबा राष्ट्रीय उद्यान
ताडोबा राष्ट्रीय उद्यान भारत के महाराष्ट्र राज्य के चंद्रपुर जिले में स्थित एक राष्ट्रीय उद्यान है।
संयुक्त महाराष्ट्र समिति
संयुक्त महाराष्ट्र समिति, एक संगठन था, जिसका गठन १९५० में तत्कालीन द्विभाषी बॉम्बे राज्य से मराठी बोले जाने वाले क्षेत्रों का अलग राज्य बनाने के उद्देश्य से किया गया था। बाद में संगठन, इस राज्य के महाराष्ट्र नाम से गठन के बाद भंग की गयी।
सिहमन बरारी बंदोबस्ती गाँव, मतिहानी (बेगूसराय)
सिहमन बरारी बंदोबस्ती मतिहानी, बेगूसराय, बिहार स्थित एक गाँव है।
वि-उपनिवेशीकरण
व्युपनिवेशीकरण या व्यौपनिवेशीकरण, किसी उपनिवेश को समाप्त करने के सम्बन्ध में प्रयुक्त शब्द है जहाँ एक राष्ट्र का निर्माण होता है जो स्वतन्त्र और सम्प्रभु राष्ट्र के रूप में स्थापित होता है। द्वितीय विश्व युद्ध के प्रारम्भ में श्रमिक संघों एवं नेताओं ने युद्ध का विरोध किया किन्तु 1941 के रूस के मित्र राष्ट्रों की ओर से युद्ध में सम्मानित हो जाने के उपरान्त उनका रूख परिवर्तित हो गया तथा साम्यवादियों ने इसे लोगों का युद्ध कह कर इसका समर्थन प्रारम्भ कर दिया। साम्यवादियों ने भारत छोड़ो आन्दोलन से भी स्वयं को पृथक कर लिया तथा शान्तिपूर्ण औद्योगिक नीति की वकालत प्रारम्भ कर दी। 1945 में मुम्बई और कोलकाता के बन्दरगाह मजदूरों ने इण्डोनेशिया भेजे जाने वाली रसद को जहाजों पर लादने से इंकार कर दिया 1946 में शादी नौसेना में विद्रोह होने पर मजदूरों ने इसका समर्थन में विद्रोह एवं हड़ताले कीI उपनिवेशिक शासन के अन्तिम वर्ष भी मजदूरों ने पोस्ट रेलवे एवं अन्य प्रतिष्ठानों में आयोजित हड़ताल में भागीदारी निभाई।
द्वितीय विश्वयुद्ध के पश्चात् यूरोपीय साम्राज्यवाद के विध्वंस की गति को तेज करने में कई कारणों ने मदद की। वस्तुतः विश्व युद्ध के पश्चात् तमाम नवोदित राष्ट्र अस्तित्व में आते गए। एशिया, अफ्रीका और लैटिन अमेरिकी देशों में गुलामी को समाप्त कर एक नए युग का आरम्भ किया। साम्राज्यवादी राष्ट्रों की पकड़ से इन राष्ट्रों की स्वतंत्रता की प्रक्रिया को व्युपनिवेशीकरण का नाम दिया। औपनिवेशिक मुक्ति के पश्चात् नव स्वतन्त्र राष्ट्रों ने गुटीय राजनीति को छोड़कर अपनी स्वतंत्र पहचान कायम की। दूसरे शब्दों में दो विश्व में बँटे गुट से अपने को अलग रखा। इसी कारण नवोदित राष्ट्रों को 'तृतीय विश्व' भी कहा गया। इस दृष्टि से उपनिवेशवाद उन्मूलन प्रक्रिया ने तृतीय विश्व के उदय में प्रत्यक्ष भूमिका निभाई।
साम्राज्यवाद का कमजोर होना
द्वितीय विश्व युद्ध ने फासीवाद का उन्मूलन करने के साथ-साथ यूरोप के साम्राज्यवादी देशों को भी कमजोर कर दिया। इनमें से कई देश स्वयं ही फासीवादी अतिक्रमण का शिकार हो गये। उदाहरण के लिए यूरोप के तीन साम्राज्यवादी देश फ्रांस, बेल्जियम और हॉलैण्ड स्वयं ही जर्मनी के कब्जे में चले गये। युद्ध के दौरान उनकी सैनिक शक्ति और अर्थव्यवस्था छिन्न-भिन्न हो गई। सबसे बड़े साम्राज्य के स्वामी ब्रिटेन की अर्थव्यवस्था भी युद्ध के कारण जर्जर हो चुकी थी। इनमें से कोई भी देश अब बड़ी शक्ति नहीं रह गया था। उनके स्थान पर अब संयुक्त राज्य और सोवियत संघ बड़ी शक्तियां थी।
बदले हुए राजनीतिक वातावरण ने अब साम्राज्यवाद को श्रेष्ठ सभ्यता की निशानी नहीं माना जाता था। इसके विपरीत, अब हर जगह, यहां तक भी स्वयं औपनिवेशवादी देशों में भी, साम्राज्यवाद को पशुता अन्याय और शोषण का पर्याय माना जाने लगा। 1945 के बाद विश्व में आत्मनिर्णय, राष्ट्रीय सम्प्रभुता और समानता तथा राष्ट्रों के बीच सहयोग जैसे विचारों का बोलबाला कायम हुआ। यहाँ तक स्वयं साम्राज्यवादी देशों में भी औपनिवेशिक शासन कायम रखने के प्रयत्न लोकप्रिय नहीं रहे। अधिकांश फ्रांसीसी जनता ने फ्रांस द्वारा लड़ी गई औपनिवेशिक लड़ाईयों का विरोध किया। 1956 में जब ब्रिटेन में फ्रांस और इजरायल के साथ मिलकर मिस्र पर आक्रमण किया तो ब्रिटेन में व्यापक स्तर पर सरकार विरोधी प्रदर्शन हुये।
बहुत से विद्वानों का मत है कि उपनिवेशों पर कब्जा बनाये रखने की लागत का भार उठाना उपनिवेशवादी देशों के लिए कठिन होता जा रहा था।
साम्राज्यवाद-विरोधी आन्दोलनों की एकजुटता
राष्ट्रवादी तत्व अपने देश को विदेशी दासता से मुक्त करा कर वहाँ एक स्वदेशी सरकार की स्थापना हेतु संघर्ष करने लगे थे। उपनिवेशों के संसाधनों से शासक देश सुख और समृद्धि प्राप्त कर रहे थे। वहीं उपनिवेशों की जनता गरीबी और दयनीय दशा में जीने के लिए अभिशप्त थी। यही स्थिति राष्ट्रवादियों को स्वतन्त्र होने की प्रेरणा दे रही थी।
संयुक्त राष्ट्र संघ की भूमिका
संयुक्त राष्ट्र संघ साम्राज्यवाद को समाप्त करने में एक महत्वपूर्ण शक्ति के रूप में सामने आया। संयुक्त राष्ट्र घोषणा पत्र और माँग अधिकारों की विश्वजनित घोषणा अन्तरराष्ट्रीय समुदाय की विश्व व्यापी आकांक्षाओं का प्रतीक है। अपनी स्थापना के समय से ही संयुक्त राष्ट्र ने उपनिवेशों के मामलों पर गम्भीर ध्यान दिया। जैसे-जैसे संयुक्त राष्ट्र संघ में शामिल होने वाले पूर्व उपनिवेशी राष्ट्रों की संख्या बढ़ी वैसे-वैसे उपनिवेशवाद को समाप्त करने के प्रश्न पर अधिक ध्यान दिया जाने लगा और स्वतन्त्रता प्राप्त करने में उपनिवेशों का मार्ग प्रशस्त करने में उत्तरोत्तर अधिक सक्रिय भूमिका निभाने लगा।